బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Pawan Kalyan ఎఫెక్ట్.. జార్జ్‌ రెడ్డికి షాక్‌ ఇచ్చిన పోలీసులు
ఈ రోజు (17-11-2019) జరగాల్సిన జార్జ్‌ రెడ్డి ప్రీ రిలీజ్‌ వేడుకకు పోలీసులు అనుమతి నిరాకరించారు. ఈ కార్యక్రమానికి ముఖ్యఅతిథిగా పవన్‌ కళ్యాణ్‌ హాజరవుతుండటంతో శాంతి భద్రతల సమస్య తలెత్తే అవకాశం ఉందన్న కారణంలో పర్మిషన్‌ ఇవ్వలేదు.
Samayam Telugu | Updated:
Nov 17, 2019, 01:08PM IST
పవన్‌ కళ్యాణ్‌, జార్జ్‌ రెడ్డి మూవీ
ఉస్మానియా యూనివర్సిటీలో విద్యార్థి నాయకుడిగా ఎన్నో పోరాటాలు చేసిన జార్జ్‌ రెడ్డి కథలో సినిమా తెరకెక్కుతున్న సంగతి తెలిసిందే. ఇప్పటికే అన్ని కార్యక్రమాలు పూర్తి చేసుకున్న ఈ సినిమా నవంబర్‌ 22న ప్రేక్షకుల ముందుకు రానుంది. ప్రమోషన్‌ కార్యక్రమాలు ప్రారంభించిన చిత్రయూనిట్ ప్రీ రిలీజ్‌ వేడుకను ఘనంగా నిర్వహించేందుకు ఏర్పాట్లు చేస్తున్నారు.
Also Read: మహిళలు బలంగా ఉండరని ఎవరన్నారు?.. వైరలవుతున్న అమల పోస్ట్‌
ఈ రోజు(17-11-2019) హైదరాబాద్‌లోని నెక్లెస్‌ రోడ్‌లో అభిమానుల సమక్షంలో ప్రీ రిలీజ్‌ వేడుకను నిర్వహించేందుకు ప్లాన్ చేశారు. ఈ కార్యక్రమానికి పవర్‌ స్టార్‌ పవన్‌ కళ్యాణ్ ముఖ్య అతిథిగా హాజరు అయ్యేందుకు అంగీకరించారు. అయితే ఈ వేడుకకు హైదరాబాద్‌ పోలీసులు అనుమతి నిరాకరించారు.
See Photo Story: నెక్ట్స్ గలేరియా మాల్‌లో 'జార్జి రెడ్డి' సందడి
పవన్‌ ముఖ్య అతిథిగా హాజరయితే శాంతి భద్రతల సమస్య తలెత్తే అవకాశం ఉందన్న కారణంతో అనుమతి నిరాకరించారు. పవన్‌ కళ్యాణ్ అభిమానులు, విద్యార్థి సంఘాలు భారీగా హాజరయితే ఇబ్బందులు తలెత్తే అవకాశం ఉందన్న కారణంగా ఈ వేడుకకు అనుమతి ఇచ్చేందుకు పోలీసులు అభ్యంతరం వ్యక్తం చేశారు. దీంతో చిత్రయూనిట్ వేడుక ఎప్పుడు ఎక్కడ నిర్వహించాలన్న విషయంలో పునరాలోచనలో పడ్డారు.
Also Read: టీచరమ్మతో `వెంకీ మామ` రొమాన్స్‌.. `ఎన్నాళ్లకో ఎన్నేళ్లకో..`!
1965 నుంచి 1975 కాలంలో హైదరాబాద్‌లోని ఉస్మానియా యూనివర్శిటీ విద్యార్థి ఉద్యమాల్లో తిరుగులేని నాయకుడుగా ఎదిగిన స్టూడెంట్‌ లీడర్‌ జార్జ్‌ రెడ్డి. ఈ సినిమాలో టైటిల్‌ రోల్‌లో వంగవీటి ఫేమ్‌ సందీప్‌ మాధవ్‌ (సాండి) నటిస్తున్నాడు. దళం మూవీ ఫేం జీవన్‌ రెడ్డి దర్శకత్వం వహించారు. సిల్లీ మంక్స్, త్రీ లైన్స్‌ సినిమా బ్యానర్లతో కలిసి మైక్‌ మూవీస్‌ అధినేత అప్పిరెడ్డి నిర్మించిన ఈ సినిమా నవంబర్‌ 22న విడుదల కానుంది.
Also Read: యాంకర్‌కు సీరియస్‌ వార్నింగ్‌ ఇచ్చిన నాగార్జున.. కారణం ఏంటంటే?
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.